cyanic-selkie/wikianc huggingface dataset:
Apgrieztā proporcionalitāte
Apgrieztā proporcionalitāte ir funkcijas proporcionalitātes veids, ko var izteikt ar formulu, kur x ir neatkarīgais mainīgais, y — atkarīgais mainīgais un k — no nulles atšķirīgs reāls skaitlis. Sakarību starp apgriezti proporcionāliem lielumiem var izteikt pēc šādas pazīmes: Cik reižu viens lielums palielinās, tik reižu otrs lielums samazinās, un otrādi.
Funkcijas grafiks
Funkcijas grafiks ir līkne, ko sauc par hiperbolu. Atkarībā no tā vai k ir pozitīvs vai negatīvs, funkcija var būt vai nu augoša vai dilstoša.
Augoša funkcija
Augoša funkcija ir tad, ja k<0. Šīs funkcijas grafiks atrodas II un IV kvadrantā. Šādu funkciju sauc arī par daļveida negatīvu funkciju.
Dilstoša funkcija
Dilstoša funkcija ir tad, ja k>0. Šīs funkcijas grafiks atrodas I un III kvadrantā. Šādu funkciju sauc arī par daļveida pozitīvu funkciju.
Definīcijas un vērtību apgabali
D(f) D(f)
Monotona funkcija
Ja funkcija kādā intervālā tikai aug vai dilst, tad to sauc par monotonu funkciju.
Funkcijas grafika konstruēšana
Lai sāktu konstruēt hiperbolu, vērtību tabulā ir jāatliek vismaz 3 pozitīvas un 3 negatīvas vērtības. Lai sanāktu precīzāks grafiks, var atlikt vairāk vērtību.
Augošas funkcijas grafika konstruēšana
Lai konstruētu grafiku, piemēram, funkcijai :
Dilstošas funkcijas grafika konstruēšana
Lai konstruētu grafiku, piemēram, funkcijai :
Melo HES
Melo HES (fi) ir hidroelektrostacija Somijā, Nokias pašvaldībā, uz Nokianvirtas upes. Tā atklāta 1971. gadā. Pieder energouzņēmumam Pohjolan Voima.
Elektrostacijas jauda ir 68 MW un tā saražo 230 GWh elektroenerģijas gadā. Aizsprosta kritums ir 19,6 m un garums 119 m.
Melo aizsprosts veic arī Pihejervi ezera un citu augšējo ūdenstilpju ūdens līmeņa regulēšanu.
Plānu šeit būvēt elektrostaciju izvirzīja 1920. gados. Projekts tika izstrādāts 1940. gados, bet darbi nesākās līdz pat 1958. gadam. Tad celtniecības sākotnējā etapā darbi tika pārtraukti. 1968. gadā Nokia atsāka pārstrādāta HES projekta celtniecību. Melo HES tika pabeigta 1971. gadā. Elektrostacijas projektētājs bija Imatran Voima, galvenais kontraktors — Perusyhtymä (tagad YIT).
1988. gadā Melo HES tika pārdota enerģētikas uzņēmumam Pohjolan Voima. Nokia turpinot to nomāt līdz 1994. gadam, kad visu savu enerģētikas biznesu pārdeva Pohjolan Voima.
Latvijas Atklātā matemātikas olimpiāde
Atklātā matemātikas olimpiāde ir Latvijas Universitātes A. Liepas Neklātienes matemātikas skolas kopš 1974. gada rīkota olimpiāde, kurā var piedalīties jebkurš laikus dalībai pieteikts 5.—12.klašu skolēns. Ja olimpiādē vēlas piedalīties jaunāki skolēni, viņiem jārisina 5. klases uzdevumi.
Olimpiāde radās, jo Latvijas Universitātes Fizikas un matemātikas fakultātes 5. kursa studenti nolēma rīkot republikas mēroga matemātikas olimpiādi, kurā varētu piedalīties ikviens skolēns, kurš interesējas par matemātiku, neatkarīgi no panākumiem Valsts matemātikas olimpiādes posmos. Otrs mērķis bija dot iespēju piedalīties olimpiādē arī jaunāko klašu skolēniem.
Ropažu draudzes novads
Ropažu draudzes novads bija viens no 25 Vidzemes guberņas Rīgas apriņķa draudzes novadiem.
Caunes (Rušonas pagasts)
Caunes ir ciems Rušonas pagastā, Riebiņu novadā. Atrodas 226 km attālumā no Rīgas.
Borodinas kauja
Borodinas kauja, pazīstama arī kā Maskavas kauja , bija 1812. gada kara lielākā kauja, kas notika 1812. gada 7. septembrī pie Borodinas ciema netālu no Možaiskas, aptuveni 100 km uz rietumiem no Maskavas.
Norise
Kaujā Napoleona Bonaparta vadītā Francijas Lielā armija guva nosacītu uzvaru pār Mihaila Kutuzova vadīto Krievijas Impērijas karaspēku un pēc kaujas okupēja Maskavu.
Neaizmirstules
Neaizmirstules (Myosotis) ir skarblapju dzimtas ģints, kurām lielāka sugu daudzveidība ir sastopama Eirāzijā un Jaunzēlandē. Dažas sugas sastopamas arī citur, tostarp Ziemeļamerikā, Dienvidamerikā, Austrālijā un Āfrikā. Kultivācijas rezultātā neaizmirstuļu sugas ir ieviesušās arī daudzviet citur ārpus to dabiskā izplatības areāla.
Neaizmirstules ir sastopamas arī Latvijā.
Apraksts
Tie ir viengadīgi, divgadīgi vai daudzgadīgi lakstaugi ar vienkāršām, veselām, pamīšus sakārtotām lapām. Ziedi ir kārtni, ar kātiņiem, sakārtoti rituļos. Vainaga apmale plakana vai piltuvveidīga. Vainaga stobriņš cilindrisks, īss, pie ieejas stobriņā ir 5 dzeltenas zvīņas, kas veido gredzenu. Putekšņlapas — 5, ar īsiem kātiņiem, vainaga stobriņā. Auglenīca ar četrcirkņu sēklotni, pavedienveidīgu irbuli un galviņveidīgu drīksnu. Auglis ir riekstveida, kas sadalās 4 daļās. Lapas ir ar veselu plātni, paralēls dzīslojums, pamīšus sakārtotas lapas.
Klasifikācija
Ģintī ir klasificētas vairāk nekā 150 sugas, no kurām Latvijā ir sastopamas šādas:
Spulgotnes
Spulgotnes (la) ir neļķu dzimtas ģints. To bieži vien neizdala kā atsevišķu taksonu un sugas tiek klasificētas kā plaukšķenes (Silene).
Sugas
Ģintī ir klasificētas sugas:
Novi Pazara
Novi Pazara (sr, sh, ) ir pilsēta Serbijas dienvidos, Raškas apgabalā. 2011. gadā pilsētā dzīvoja 66,5 tūkstoši iedzīvotāju. Pilsēta atrodas netālu no Serbijas un Kosovas robežas. Cauri pilsētai plūst Raškas upe.
KnockoutJS
Knockout.js ir JavaScript bibliotēka, kas realizē Model-View-ViewModel arhitektūru.
Knockout izstrādāja Microsoft darbinieks Stīvs Sandersons (Steve Sanderson). Tas tika izstrādāts un tiek uzturēts kā atvērtā pirmkoda projekts.
Vienkāršs piemērs
Šajā piemērā divi ievades lauki ir piesaistīti datu modeļa novērojamajiem mainīgajiem (kodā katrs šāds mainīgais tiek definēts kā 'observable'). Savukārt pilnais vārds ("full name") ir piesaistīts atkarīgakam mainīgajam (angļu valodā — dependent observable, bet kodā — computed observable) un tā vērtība tiek izrēķināta. Tiklīdz ievades lauki tiek rediģēti, pilnais vārds automātiski mainās un tam nav nepieciešams pieasitīt paildus notikumu apstrādi.
Goršāni
Goršāni (arī Goršani) ir ciems Balvu novada Vecumu pagastā. Izvietojies pagasta dienvidu daļā 7,6 km no pagasta centra Borisovas un 249,7 km no Rīgas.
Apdzīvotā vieta izvietojusies uz austrumiem no Viļakas, pie autoceļa V476 (Viļaka–Lugi).
Lietuvas Olimpiskā komiteja
Lietuvas Nacionālā Olimpiskā komiteja (lt; Abreviatūra: LTOK) ir Nacionālā Olimpiskā komiteja, kas pārstāv Lietuvu un tās sportistus olimpiskajās spēlēs un citos starptautiskajos sporta pasākumos. Lietuvas Olimpiskā komiteja tika izveidota 1924. gadā. Olimpiskās komitejas galvenā mītne atrodas Lietuvas galvaspilsētā Viļņā. Lietuvas izmantotais SOK kods ir LTU.
Vēsture
Lietuvas Nacionālā Olimpiskā komiteja tika izveidota un atzīta 1924. gadā. Tajā pašā gadā Lietuva pirmoreiz arī piedalījās 1924. gada vasaras olimpiskajās spēlēs, kas notika Parīzē. Līdz PSRS okupācijai Lietuva piedalījās divās vasaras olimpiskajās un vienās ziemas olimpiskajās spēlēs. Līdz ar okupāciju Olimpiskā komiteja tika likvidēta.
1988. gadā tiek piedāvāts atjaunot nacionālo olimpisko komiteju. 1988. gada 10. oktobrī Lietuvas PSR fiziskās audzināšanas un sporta organizācija izveidoja īpašu grupu Lietuvas Nacionālās olimpiskās komitejas atjaunošanai. Par šīs grupas priekšsēdētāju tika iecelts Artūrs Povilūns. 1988. gada 11. decembrī Viļņā notika delegātu sesija, kurā tika atjaunota Lietuvas Nacionālā Olimpiskā komiteja un Artūrs Povilūns tika ievēlēts par tās prezidentu. 1990. gada 15. februārī LTOK delegāti Šveices pilsēta Lozannā tikās ar Starptautiskās Olimpiskās komitejas (SOK) pārstāvjiem. Saskaņā ar Lietuas valsts atjaunošanas likumu 11. martā tā atsauca savus sportistus no visām padomju nacionālajām sacensībām.
1991. gada SOK sanāksmē Berlīnē oficiāli tika atzīta Lietuvas Nacionālā olimpiskā komiteja. Lietuva kopā ar citām Baltijas reģiona kaimiņvalstīm Latviju un Igauniju bija pirmās no Padomju Savienības republikām, kas olimpiskajās spēlēs startēja kā neatkarīgas valstis. Lietuva atkal bija pārstāvēta gan ziemas, gan vasaras olimpiskajās spēlēs.
Antani
Antani ir ciems Gulbenes novada Stradu pagastā. Atrodas pagasta ziemeļu daļā.
Apdzīvotā vieta atrodas nomaļus no valsts autoceļiem, Mellupes upes krastā. Pie ciema bija pieturas punkts dzelzceļa līnijā Ieriķi—Abrene Stradi.
Pedro Almodovars
Pedro Almodovars Kabaljero (es; dzimis ) ir spāņu kinorežisors un scenārists. Almodovars tiek uzskatīts par mūsdienu vienu no veiksmīgākajiem un starptautiski vispazīstamākajiem spāņu režisoriem. Daudzas viņa filmas filmētas neatkarīgā kino stilā. Tajās bieži parādās popkultūras elementi, dažkārt attēlota LGBT tematika.
Almodovara nozīmīgākās filmas ir Matador (1986), "Sievietes uz nervu sabrukuma robežas" (Mujeres al borde de un ataque de nervios, 1988), "Viss par manu māti" (Todo sobre mi madre, 1999), "Runā ar viņu" (Hable con ella, 2002), "Sliktā audzināšana" (2004), "Atgriezties" (Volver, 2006), "Zaudētie apskāvieni" (Los abrazos rotos, 2009), "Āda, kurā es dzīvoju" (2011), Julieta (2016), "Sāpes un slava" (2019) un "Paralēlās mātes" (2021).
Boogie
Boogie ir EA Montreal izstrādāta un Electronic Arts izdota mūzikas spēle PlayStation 2, Nintendo DS un Wii konsolēm. Tiek reklamēta kā ballīšu spēle, spēlētājs var izvēlēties un uzlabot savu spēles tēlu, un tad spēlēt spēli, dziedot vai dejojot pie spēlē iekļautajām dziesmām. Šī ir viena no pirmajām spēlēm Brazīlijā Wii konsolei. Kaut arī Boogie bija ilgi gaidīta spēle, kritiķi to novērtēja negatīvi. Tai ir otrā daļa Boogie Superstar, kura iznāca 2008. gadā.
Sprosti
Sprosti ir ciems Valmieras novada Kocēnu pagastā. Atrodas pagasta ziemeļaustrumu daļā.
Valmieras-Lokno izcilnis
Valmieras-Lokno izcilnis ir tektoniska struktūra, kas krasi norobežo Baltijas vairoga dienvidu nogāzi no Latvijas sedlienes, un atrodas Latvijas ziemeļu daļā, Igaunijas dienvidaustrumos, kā arī Pleskavas apgabalā, Krievijā. Izciļņa garums rietumu-austrumu virzienā ir apmēram 200 kilometri, bet platums 20-30 kilometri. Relatīvais augstums uz pamatklintāja virsmas ir apmēram 100 metri. Izcilnis iekļauj sevī Valmieras, Trikātas, Ministes un Lokno lokālos pacēlumus, kuru absolūtais augstums ir 270-300 metri z.j.l., bet relatīvais augstums sasniedz ap 50 metriem. Dienvidu malā Valmieras-Lokno izcilnis piekļaujas Liepājas-Saldus-Rīgas-Apes-Pleskavas lūzumzonai, bet ziemeļos lēzeni pazeminās vairāk par 400 metriem z.j.l. Kaledonijas kompleksa nogulumos šeit atrodas Valmieras-Lokno pacēlums, kuru šķeļ Valmieras lūzums. Pilnīgākais nogulumiežu segas griezums atrodas izciļņa ziemeļrietumu daļā, sasniedzot 300 metru biezumu. Savukārt, velves daļā tas būtiski samazinās, jo tur nav ordovika un silūra nogulumu. Arī Hercīnā kompleksa Pērnavas svītas virsmā izcilnis izceļas kā 100 metrus augsts valnis. Tas liecina, ka Valmieras-Lokno izciļņa attīstība ir bijusi ilgstoša, un tektoniskā aktivitāte izciļņa robežās ir saglabājusies vismaz līdz devona beigām.
Sprosti
Apdzīvotā vieta atrodas pie autoceļa P16.
Pouls Hansens
Biogrāfija
Ar cīņas sportu Pouls Hansens sāka nodarboties 1907. gadā. Pēc 1. pasaules kara viņš bija viens no labākajiem Dānijas pussmagā un smagā svara cīkstoņiem. 1919. gadā Pouls Hansens uzvarēja Ziemeļvalstu čempionātā.
1920. gada vasaras olimpiskajās spēlēs Antverpenē viņš cīnījās smagsvaru turnīrā (virs 82,5 kg). Tajā par medaļām cīnījās 19 cīkstoņi. Ceturtdaļfinālā Pols Hansens zaudēja topošam čempionam Ādolfam Lindforsam un iekļuva otrās vietas izcīņas turnīrā, kurā uzvarēja un izcīnīja olimpisko sudraba medaļu.
1924. gada vasaras olimpiskajās spēlēs Parīzē viņš sacentās gan grieķu-romiešu, gan brīvajā cīņā.
Grieķu-romiešu cīņā Pols Hansens cīnījās smagsvaru turnīrā (virs 82 kg). Tajā piedalījās 17 cīkstoņi. Viņš trijās cīņās cieta divus zaudējumus (pirmajā viņu pieveica topošais čempions Henrī Deglāns) un tika izslēgts no turnīra.
Brīvajā cīņā viņš cīnījās svara kategorijā līdz 87 kilogramiem (pussmagais svars). Sacensībās piedalījās 15 cīkstoņi. Pouls Hansens otrajā cīņā zaudēja Šarlam Kurānam un medaļnieku vidū neiekļuva.
Pouls Hansens nomira 1948. gadā.
Caunīši
Caunīši ir ciems Nautrēnu pagastā, Rēzeknes novadā. Atrodas 253 km attālumā no Rīgas.
Eduārs Viks
Eduārs Viks (fr) bija franču riteņbraucējs. Startējis 1900. gada vasaras olimpiskajās spēlēs.
Bīstamās mājsaimnieces
"Bīstamās mājsaimnieces" (en) ir ASV komēdijdrāmas seriāls, ko izveidojis Marks Čerijs un producējušas studijas ABC Studios un Cherry Productions. Seriāls tika demonstrēts no 2004. gada 3. oktobra līdz 2012. gada 13. maijam ASV televīzijas kanālā ABC. Seriālam ir 8 sezonas, kopā 180 sērijas.
Pirmā seriāla sērija iznāca 2004. gada 3. oktobrī, šo sēriju noskatījās 21,6 miljoni skatītāju. "Bīstamās mājsaimnieces" ir pozitīvi novērtējuši kritiķi un skatītāji. Tas ir saņēmis trīs Zelta globusa balvas, vairākas Emmy balvas un Ekrāna aktieru ģildes balvas. Tas ir viens no skatītākajiem un pārraidītākajiem seriāliem pasaulē.
2011. gada septembrī tika uzsākta astotā sezona. Tika paziņots, ka tā ir seriāla pēdējā sezona. Seriāla veidotājs Marks Čerijs parādījās epizodiskā lomā pēdējās sērijas pēdējā ainā.
Autoceļš P101
P101 autoceļš Kalnciems—Kūdra ir Latvijas reģionālais autoceļš, kas gar Lielā Ķemeru tīreļa austrumu malu savieno autoceļu A9 pie Kaļķa 4 km no Kalnciema ar autoceļu A10 pie Kūdras. Autoceļa kopējais garums ir 11,6 km un tas visā garumā klāts ar asfaltbetona segumu. Ceļš šķērso Jelgavas un Mārupes novadus.
Vēsture
No 2019. gada augusta līdz novembrim notika autoceļa segas atjaunošanas un segas pārbūves būvdarbi, ko veica SIA "Saldus ceļinieks". Darbus pabeidza 2020. gada jūnijā par līgumcenu 2 264 572 eiro (ar PVN), ko sedza valsts budžets.
Karloss Kameni
Idriss Karloss Kameni (fr, dzimis ) ir Kamerūnas futbolists, spēlē vārtsarga pozīcijā, Kamerūnas futbola izlases dalībnieks. Kopš 2021. gada Kameni pārstāv Džibutijas komandu Arta/Solar7.
Savu karjeras lielāko daļu pavadījis Spānijā. Ar Espanyol komandu astoņu sezonu laikā piedalījies 229 La Liga mačos. Spēlējis arī Francijā un Turcijā.
Kamerūnas futbola izlases sastāvā debitējis 2001. gadā. Piedalījies 2002. un 2010. gada FIFA Pasaules kausā. Ieguvis zelta medaļu 2000. gada vasaras olimpiskajās spēlēs, kā arī uzvarējis 2002. gada Āfrikas Nāciju kausā.
Sasniegumi
Espanyol
Kamerūna
Rostislavs Vseslavičs
Rostislavs Vseslavičs (Расціслаў Всесла́вич, dzimis ap 1070., miris pēc 1130. gada) bija viens no Polockas kņaza Vseslava Bračislaviča jaunākajiem dēliem no Polockas Rurikoviču dinastijas. Iespējams, ka bija Lukomļas kņazs (1101—1129) un kopā ar saviem brāļiem piedalījās karagājienā uz Daugavas lejteci pret zemgaļiem 1106. gadā, kur tika sakauts.
Dzīvesstāsts
Dzimis Polockas kņaza Vseslava Bračislaviča Brīnumdara (ap 1029.-1101.) ģimenē ap 1060. gadu kā viens no 6 vai 7 dēliem. 1101. gadā pēc Vseslava Bračislaviča nāves Polockas kņaziste tika sadalīta starp viņa dēliem. Viņa mantojums nav precīzi zināms, tomēr daļa vēsturnieku uzskata, ka Romāns Vseslavičs kļuva par Lukomļas kņazu.
Urga (ciems)
Iedzīvotāju skaita izmaiņas
Esošajās robežās, pēc CSB datiem.
Vēsture
Apdzīvotā vieta izveidojusies ap bijušās Urgas muižas (Ogrishof) centru. Muižas pirmsākumi meklējami 1436. gadā, kad Livonijas ordeņa mestrs Jānim Orgisam izlēņojis 20 šņores zemes. Mūsdienu apdzīvotā vieta izaugusi Latvijas PSR laikā kā kolhoza «Ļeņina ceļš» ciemats.
Rostislavs Vseslavičs
Dzīvesstāsts
1129. gadā Kijivas lielkņazs Mstislavs I Vladimirovičs pakļāva Polockas zemes un izsūtīja kņazu Rostislavu trimdā uz Cargradu, ar ko domāta Konstantinopole vai arī Gerzike. Pēc tam viņš hronikās vairs nav pieminēts.
Balstoties uz kādu 15. gadsimta hroniku, ir izteikta hipotēze, ka kņazam Rostislavam bija divi dēli. Viņa dēls Mokvolds esot bijis Lietuvas dižkunigaiša Mindauga tēvs, bet Dāvids bijis kunigaišu Vīta un Gerdeņa tēvs. Vairums no vēsturniekiem uzskata, ka tas ir izdomājums, ko Maskavas lielkņazi lietoja, lai pretendētu uz Lietuvas valdnieku troni.
Elkupe (grupa)
Elkupe ir 2012. gadā Siguldā izveidots psihodēliskā roka projekts.
Vēsture
2012. gada 6. decembrī Elkupe laika klajā videoklipu tituldziesmai „Uzaust” no topošā albuma, bet 2012. gada 17. decembrī videoklipu dziesmai „Upe iet un upe klusē”. 2013. gada 9. martā Siguldas novada Kultūras centra kinozālē notika grupas debijas albuma „Uzaust” izdošanas koncerts.
2014. gadā kategorijā „Labākais alternatīvās mūzikas albums” albums saņēma Latvijas Mūzikas ierakstu gada balvu „Zelta mikrofons 2013”. 2017. gada 7. februārī albumam tika veltīts Radio Naba „Zibens pa dibenu” 100 latviešu nozīmīgāko albumu 38. raidījums.
Dimitrijs Vikels
Sarakstījis vairākus romānus, īsos stāstus un esejas. Tā kā viņš bija pazīstams ar savu labo reputāciju un dzīvoja Parīzē Vikels tika izvēlēts, lai pārstāvētu Grieķiju Pjēra de Kubertēna sasauktajā kongresā 1894. gada jūnijā, kur tika nolemts atjaunot olimpiskās spēles un pirmās atjaunotās olimpiskās spēles rīkot Atēnās. Kongresā viņš tika izraudzīts par pirmo Starptautiskās Olimpiskās komitejas prezidentu. No amata atkāpās pēc olimpiskajām spēlēm 1896. gadā un turpmāko dzīvi pavadīja Atēnās.
Madlienas draudzes novads
Madlienas draudzes novads bija viens no 25 Vidzemes guberņas Rīgas apriņķa draudzes novadiem.
Muižas
1782. gadā Madlienas draudzes novadā ietilpa šādas muižas:
Roberts Brūss
Roberts Brūss (,, ; dzimis , miris ) bija Skotijas karalistes valdnieks no 1306. gada līdz savai nāvei. Veiksmīgi vadīja skotu cīņu pret Angliju Pirmajā Skotijas neatkarības karā, pēc kura kļuva par Skotijas nacionālo varoni.
Dzīvesgājums
Dzimis 1274. gadā. Kad 1296. gadā Anglijas karalis Edvards I iebruka Skotijā, Roberts Brūss atbalstīja viņa pretenzijas uz Skotijas troni. Tomēr 1297. gada Viljama Vollesa sacelšanās laikā Roberts Brūss pieslējās Vollesam. Pēc Vollesa sakāves Folkerkas kaujā 1298. gadā Roberts Brūss atkal kļuva par Edvarda I sabiedroto. No 1298. līdz 1300. gadam Brūss bija reģentu padomē, tomēr konfliktu dēļ ar Kominu klanu atkāpās no amata.
1306. gadā strīdā Roberts Brūss nogalināja Kominu klana līderi Rudo Kominu un 1306. gada 25. martā tika kronēts par Skotijas karali. Anglijas karalis Edvards I ātri sakāva Brūsa spēkus un viņš bija spiests slēpties Hebridu salās un Īrijā. 1307. gadā Roberts Brūss atgriezās Skotijā un spēja atkarot Skotiju no Anglijas karaļa varas un saviem politiskajiem pretiniekiem. 1309. gadā Roberts Brūss Sentendrūsā sasauca Skotijas parlamentu. 1314. gada 24. jūnijā notika Bennokbernes kauja, kurā skoti smagi sakāva angļus Edvarda II vadībā un nodrošināja Skotijas karalistes pastāvēšanu. Pēc šīs uzvaras skoti sāka iebrukumus Ziemeļanglijas teritorijā. 1324. gadā pāvests Jānis XXII atzina Robertu Brūsu par Skotijas karali, bet 1328. gadā tika noslēgts miera līgums ar Angliju.
Roberts Brūss miris 1329. gadā.
Akmene (Durbes pieteka)
Akmene, arī Akmenes upīte, Akmensupe, Mazupe, augštecē arī Vicupīte, Viče, Vičupe, Vīcupe, Vīčupe) ir upe Kurzemes rietumos, Durbes labā krasta pieteka Dienvidkurzemes novadā. Sākas mežainā apvidū Vecpils pagastā uz ziemeļiem no Lekšiem, plūst ziemeļrietumu virzienā pa Bandavas pauguraini un Apriķu līdzenumu. Durbes upes krastos atrodas Dunalka un Cīrava. Satekot kopā ar Tebru veido Sakas upi. Lielākās pietekas ir Melnupīte un Ašvalks (abas kreisās). Šķērso autoceļus P112. Ietek Durbē pie Akmenes Cīravas pagastā.
Rīgas Juglas vidusskola
Rīgas Juglas vidusskola ir skola Rīgā, kurā mācības notiek no 1. līdz 12. klasei. Tā atrodas Kvēles ielā 64, Juglā.
Izglītības programmas
2018. gadā skolā tiek īstenota Vispārējā pamatizglītības programma (21012111) un Vispārējās vidējās izglītības vispārizglītojošā virziena programma (31011011) ar 4 virzieniem:
Vēsture
Juglas apkaimē kopš 1840. gada darbojās Strazdumuižas pamatskola, kuras ēkā 1919. gadā noslēdza Strazdumuižas pamieru. Vēlāk skolu pārcēla uz ēku Brīvības gatvē 162 un pārdēvēja par '''6. Rīgas pilsētas pamatskolu''', bet 1937. gadā to pārdēvēja par Rīgas pilsētas Juglas pamatskolu. Ievērojams skolas absolvents bija latviešu tēlnieks Burkards Dzenis.
1946. gadā atklāja Juglas 6. nepilna laika vidusskolas ēku. 1967. gadā Kvēles ielā 64 tika atklāta '''Rīgas 39. vidusskolas''' jaunā ēka, līdz 1970. gadam tajā bija arī klases ar krievu valodu kā galveno apmācības valodu. 1977. gadā skolai piešķīra VDR funkcionāra Kurta Bartela (Kurt Barthel) vārdu, 1984. gadā izveidoja klases ar padziļinātu vācu valodas, bet 1989. gadā ar padziļinātu angļu valodas mācīšanu. 1991. gadā skolai pievienoja ēku Juglas ielā 27a 1.- 4. klašu skolēnu mācībām. Pēc Latvijas neatkarības atjaunošanas 1991. gadā skolu pārdēvēja par Juglas ģimnāziju, bet 2001. gadā par Rīgas Juglas vidusskolu. Kopš 2001. gada skola piedāvā iespēju 9. un 12. klašu skolēniem iespēju kārtot vācu valodas eksāmenu (DSD) un iegūt DSD I un DSD II pakāpes vācu valodas diplomu, kas tiek atzīts kā centralizētais eksāmens Latvijā un kā vācu valodas prasmes eksāmens, stājoties Vācijas augstskolās.
Āgenskalns (grāmatnīca)
Grāmatnīca "Āgenskalns" bija grāmatnīca Mazajā Nometņu ielā 32 Rīgā, Āgenskalnā. Grāmatnīca izveidota 1964. gadā. Tajā ietilpa grāmatu veikali Zemgales priekšpilsētā un Kurzemes rajonā. Grāmatnīca pārdeva grāmatas un kancelejas preces (tirdzniecību organizēja arī sabiedriskie grāmatu izplatītāji). Grāmatnīcas tirdzniecības apgrozījums 1986. gadā bija 1,5 milj. rubļu.
Hollola
Hollola ir pašvaldība Somijas dienvidaustrumos, Peijethemes novadā. Pašvaldības platība ir 727,47 km², un tajā dzīvo (2018. gadā). Hollolā 97,3 % iedzīvotāju dzimtā valoda ir somu.
Pašvaldība robežojas ar Asikkalu (ziemeļos), Hausjervi un Hemēnlinnu (rietumos), Lahti (austrumos), Kerkeli un Orimatilu (dienvidos). Hollolas lielākā apdzīvotā vieta un administratīvais centrs ir Salpakangasa. Hollolas baznīcas ciems ir neliels ciems.
Tīrismā ir 327 m augsts radio un televīzijas masts, kas ir augstākā konstrukcija Somijā.
Vēsture
Peijennes ezera krasti bija apdzīvoti kopš akmens laikmeta. Hollolas lielākie auklas keramikas kultūras atradumi ir Okeroinenā. Vikingu laikā Hollola kļuva par svarīgu centru, biezāk apdzīvotākā vieta bija Vainio apkārtne.
Pēc zviedru krusta gājiena un katoļu baznīcas nostiprināšanās Peijetheme kļuva par robežteritoriju. Somijā ir atrasta 13 senu cietokšņu ķēde, no kuras Kapatuosias pilskalns ir vislabāk izpētītais. Hollolā ir arī Hankā un Kīluanmeki senie cietokšņi. Viduslaikos Hollola ietilpa Hemes pilslēnē.
Lahti ciems sāka strauji attīstīties pēc Rīhimeki — Lahti dzelzceļa līnijas atklāšanas 1870. gadā. Lahti kā pilsēta tika atdalīta no Hollolas 1905. gada 16. novembrī.
1960. gados Hollola strauji attīstījās, un par tās administratīvo centru tika izvēlēta Salpakangasa. Ja pašvaldībā 1960. gadā bija 9500 iedzīvotāji, tad 1983. gadā —.
2016. gadā Hollolai pievienota Hemēnkoski pašvaldība.
Ģeogrāfija
Hollolai cauri vijas Salpauselkes morēnu pauguru grēda. Tīrismā (223 m) ir augstākā virsotne Dienvidsomijā.
Pašvaldībā ir 44 ezeri, lielākie: Vesijervi, Pējervi, Kivijervi.
Ekonomika
Hollolas lielākie uzņēmumi:
Pamjē
Pamjē ir pilsēta Francijas dienvidos pie Arjēžas upes, Arjēžas departamentā, Dienvidu-Pireneju reģionā. Pamjē esot ieguvusi nosaukumu no Appamia klostera, uz kuras drupām Fuā grāfs (1070-1125) Rožē II (Roger II) uzcēlis pili.
Vēsture
Viduslaikos ap Pamjē risinājās ievērojami strīdi starp Romas katoļu baznīcu, Francijas karaļiem, oksitāņu valdniekiem un katariem. 1207. gadā Pamjē notika atklātas teoloģiskas "debates" starp kataru un katoļu priesteriem. Mēģinot ietekmēt Tulūzas politiku, pāvests Bonifācijs VIII 1295. gadā Pamjē iecēla "savu" bīskapu un Filips IV Skaistais pavēlēja bīskapu apcietināt.
"Furnjē saraksts" esot Vatikāna bibliotēkā saglabājušās liecības par inkvizīju pret katariem, ko vadīja Pamjē bīskaps Žaks Furnjē no 1318. līdz 1325. gadam. Furnjē vēlāk kļuva par Romas pāvestu, pieņemot vārdu Benedikts XII. Mūsdienu franču vēsturnieks Emmanuel Le Roy Ladurie plaši aprakstījis kataru, īpaši Pamjē kataru iedzīvotāju vajāšanu grāmatā Montaillou.
Centrālās Grieķijas perifērija
Centrālās Grieķijas perifērija (gr) ir Grieķijas administratīvais apgabals (perifērija) kura sastāvā ietilpst Eibejas, Euritānijas, Ftiotīdas, Fokīdas un Beotijas nomes. Centrālās Grieķijas administratīvais centrs ir Lamija. Centrālās Grieķijas perifērija ziemeļos robežojas ar Tesālijas perifēriju, rietumos ar Rietumgrieķijas perifēriju, dienvidos ar Atikas perifēriju, bet austrumos atrodas Ziemeļegejas perifērija. Perifērijas lielākā daļa atrodas kontinentālajā Grieķijā, izņemot Eibejas nomi, kas izvietojas uz Eibejas salas, kas ir otra lielākā Grieķijas sala (aiz Krētas). Šī ir pati kalnainākā Grieķijas perifērija.
64. gads
64. gads bija garais gads, kas pēc Jūlija kalendāra sākās svētdienā.
Kristaps Porziņģis
Par Kristapu 13 gadus vecākais brālis Jānis Porziņģis arī ir bijis basketbolists, spēlējis augstā līmenī, pārstāvējis Latvijas basketbola izlasi. J. Porziņģis ir brāļa aģents. Basketbolu spēlējis arī brāļu tēvs Tālis Porziņģis, kas divās sezonās (1992—1993) pārstāvēja LBL komandu "Liepājas Metalurgs".
NBA
2014. gada aprīlī K. Porziņģis pieteicās 2014. gada NBA draftam, tomēr vēlāk savu pieteikumu atsauca.
2015. gada aprīlī apstiprināja dalību 2015. gada NBA draftā. Draftā K. Porziņģi ar 4. numuru izraudzījās Ņujorkas "Knicks", līdz ar to viņš ir visaugstāk izvēlētais starp visiem Latvijas un Baltijas valstu basketbolistiem (līdz tam augstākā izvēle bija 2011. gadā ar 5. numuru izraudzītais lietuvietis Jons Valančūns).
2015.—2016. gada NBA sezona
2015.—2016. gada sezonu sāka, debitējot NBA "Knicks" sākumsastāvā. Debijas spēlē guva 16 punktus un izcīnīja 5 atlēkušās bumbas aizvadītajās 24 minūtēs. K. Porziņģis kļuva par trešo latvieti, kas spēlējis NBA pēc Gundara Vētras un Andra Biedriņa, bet pirmo, kas debitējis komandas sākumsastāvā un jau pirmajā spēlē izcēlies ar rezultatīvu sniegumu. Savā ceturtajā spēlē pret Sanantonio "Spurs" sasniedza pirmo double double NBA karjerā (13 punkti un 14 atlēkušās bumbas). spēlē pret Šarlotas "Hornets" guva 29 punktus. Trīs reizes atzīts par labāko debitantu Austrumu konferencē (oktobris—novembris, decembris, janvāris ). Saņēma vairāk nekā 473,5 tūkstošus balsu 2016. gada NBA Visu zvaigžņu spēles starta piecinieku balsojumā — starp Austrumu konferences uzbrucējiem un centra spēlētājiem ierindojās 6. vietā. Piedalījās Uzlēcošo zvaigžņu spēlē 2016. gada NBA Visu zvaigžņu spēles nedēļas nogalē, kurā bija viens no rezultatīvākajiem spēlētājiem ar 30 gūtajiem punktiem. 2016. gada martā kļuva par pirmo NBA spēlētāju, kas debijas sezonā guvis vairāk nekā 1000 punktu, savācis vismaz 500 atlēkušās bumbas, iemetis 75 trīspunktniekus un bloķējis vairāk nekā 100 pretinieku metienus. Kopumā debijas sezonā piedalījās 72 no 82 regulārās sezonās spēlēm, visas sāka sākumsastāvā. Vidēji spēlē guva 14,3 punktus, savāca 7,3 atlēkušās bumbas, atdeva 1,3 rezultatīvas piespēles. Sezonas noslēgumā K. Porziņģis tika atzīts par sezonas otro labāko debitantu pēc 2015. gada drafta 1. numura Karla Entonija Taunsa un tika iekļauts sezonas debitantu simboliskajā pirmajā izlasē.
2016.—2017. gada NBA sezona
Pirms 2016.—2017. gada NBA sezonas K. Porziņģis noslēdza ilgtermiņa reklāmas līgumu ar sporta preču ražotāju Adidas, kura summa ir robežās starp 3 un 6 miljoniem dolāru. Šis ir lielākais darījums, kādu noslēdzis kāds Eiropas basketbolists ar sporta apavu ražotāju. 2016. gada oktobrī tika izdota sporta žurnālista Armanda Pučes un basketbolista brāļa Jāņa Porziņģa sarakstītā grāmata "Brālis".
2016. gada 16. novembra uzvarā pār Detroitas "Pistons" (105—102) K. Porziņģis uzlaboja savu karjeras rezultativitātes rekordu līdz 35 punktiem, kas ir Latvijas basketbolistu rekords un Baltijas basketbolistu atkārtots rekords vienā spēlē gūtajos punktos NBA. 2016. gada decembrī pirmoreiz karjerā ticis izvirzīts NBA mēneša labākā konferences spēlētāja balvai. K. Porziņģis tika atzīts par 2016. gada Latvijas gada labāko sportistu, vēl basketbolists uzvarēja "Sporta Avīzes" 2016. gada ekspertu gada labākā sportista aptaujā, New York Post laikraksta versijā nosaukts par 2016. gada labāko sportistu starp Ņujorkas augstākā līmeņa sporta klubu pārstāvjiem.
2016. gada noslēgumā K. Porziņģis saņēma Latvijas Gada balvu sportā kā labākais sportists.
2017.—2018. gada NBA sezona
Pirms 2017.—2018. gada NBA sezonas Ņujorkas klubs aizmainīja savu ilggadējo līderi Karmelo Entoniju uz Oklahomasitijas "Thunder", tādējādi K. Porziņģis kļuva par potenciālo komandas rezultatīvāko spēlētāju. Tas apstiprinājās jau sezonas pirmajās spēlēs. 2017.—2018. gada sezonu K. Porziņģis iesāka ar diviem labotiem karjeras rekordiem spēlē gūtajos punktos. 5. novembra spēlē pret Indiānas "Pacers" latvietis kļuva par pirmo spēlētāju NBA kopš 1983.—1984. gada sezonas, kas guvis 40 punktus, izcīnījis 5 atlēcošās bumbas, bloķējis 5 metienus un iemetis 2 trīspunktmetienus. Šis kļuva par viņa karjeras rezultativitātes rekordu līdz pat 2022. gada novembrim. Pēc tam pirmoreiz karjerā tika atzīts par nedēļas labāko Austrumu konferences spēlētāju.
2018. gada NBA Visu zvaigžņu spēles balsojumā K. Porziņģis palika vienu vietu aiz iespējas iekļūt spēles dalībnieku sākumsastāvā, taču viņš tika izvēlēts starp tiem zvaigžņu spēles dalībniekiem, kas dosies laukumā kā rezervisti un tādējādi kļuva par pirmo latviešu basketbolistu NBA, kas varētu piedalīties Visu zvaigžņu spēlē. 7. februārī spēles ar Milvoki "Bucks" epizodē viņš guva smagu ceļgala traumu — sarautas kreisā ceļa krusteniskās saites, kas sportistam liedza spēlēt vairāk nekā gadu un piedalīties Visu zvaigžņu spēlē.
2018.—2019. gada NBA sezona
Iepriekšējā sezonā gūtās smagās traumas dēļ K. Porziņģis ilgstoši netrenējās un nespēlēja, šīs sezonas laikā nepiedalījās nevienā oficiālā spēlē. 2019. gada 31. janvārī viņš kopā ar Treju Burku, Timu Hārdeveju junioru un Kortniju Lī tika aizmainīts uz Dalasas "Mavericks" apmaiņā pret Deandrē Džordanu, Vesliju Metjūzu, Denisu Smitu junioru, kā arī divām nākotnes drafta izvēles iespējām.
2019.—2020. gada NBA sezona
2019. gada jūnijā, atveroties brīvo aģentu tirgum, Dalasas "Mavericks" spēlētājam piedāvāja 158 miljonu dolāru vērtu līgumu uz pieciem gadiem, no kura spēlētājs neatteicās, tādējādi šis kļuva par ienesīgāko līgumu Dalasas kluba un Latvijas sporta vēsturē.
Izlaidis 610 dienas bez oficiālām basketbola spēlēm 2019. gada oktobrī K. Porziņģis uzsāka sezonu ar "Mavericks" pirmo spēli, ieņemot spēka uzbrucēja pozīciju komandas sākumpieciniekā. Sezonas gaitā viņš piedalījās 57 komandas spēlēs, veidojot ļoti spēcīgu duetu ar komandas otru zvaigzni slovēni Luku Dončiču. Dalasas komanda sezonu sāka ļoti pārliecinoši, tās gaitā nedaudz pasliktinot sniegumu, tomēr pārliecinoši kvalificējās izslēgšanas spēlēm. Sezonas rezultatīvāko spēli K. Porziņģis nospēlēja 31. jūlijā, kad viņa 39 punkti un 16 atlēkušās bumbas bija par maz, lai pagarinājumā nezaudētu Hjūstonas "Rockets" (149—153).
2020.—2021. gada NBA sezona
Turpinoties Covid-19 pandēmijai, sezona sākās vēlāk, taču K. Porziņģis tāpat izlaida pirmās 10 sezonas spēles, jo rudenī viņam tika veikta ceļgala operācija. 2021. gada 26. marta zaudētā spēlē pret Indiānas "Pacers" (94—109) K. Porziņģis izcīnīja 18 atlēkušās bumbas, kas kļuva par viņa karjeras rekordu (atkārtots arī 2021. un 2022. gadā).
Sezonas noslēgumā "Mavericks" iekļuva izslēgšanas spēlēs, kur atkal piekāpās Losandželosas "Clippers". K. Porziņģa loma play-off spēlēs bija mazāka nekā iepriekšējā sezonā, bet galvenā trenera Rika Kārlaila izvēlētā taktika pēc zaudētās sērijas tika kritizēta; tāpat arī spēlētāja nevarēšana sniegt nozīmīgu ieguldījumu komandas spēlē.
2021.—2022. gada NBA sezona
2022. gada februārī, īsi pirms spēlētāju maiņu perioda beigām, K. Porziņģis tika aizmainīts uz Vašingtonas "Wizards" pret Spenseru Dinvidī un citu latviešu basketbolistu Dāvi Bertānu (kopā ar K. Porziņģi "Wizards" ieguva arī otrās kārtas drafta izvēli). 7. martā K. Porziņģis debitēja "Wizards" sastāvā, gūstot 25 punktus uzvarētā spēlē (133—123) pret Indiānas "Pacers". Sezonas noslēgumā "Wizards" nekvalificējās NBA izslēgšanas spēlēm.
2022.—2023. gada NBA sezona
2022. gada 28. novembrī K. Porziņģis aizvadīja savas NBA karjeras rezultatīvāko spēli, gūstot 41 punktu uzvarā pār Minesotas "Timberwolves" (142—127). Divas dienas vēlāk, zaudētā spēlē pret Bruklinas "Nets" (107—113) viņam izdevās uzlabot arī savu rekordu zem groziem savāktajās atlēkušajās bumbās, sasniedzot 19 bumbas. 2023. gada 8. marta zaudētā spēlē pret Atlantas "Hawks" (120—122) K. Porziņģis uzstādīja jaunu karjeras rezultativitātes rekordu: 43 punkti, iemetot 17 no izdarītajiem 22 metieniem, tostarp 7 no 10 trīspunktu metieniem.
2023. gada 23. jūnijā K. Porziņģis trīs komandu maiņas darījumā pārcēlās no "Wizards" uz Bostonas "Celtics". Šīs pašas maiņas ietvaros Markuss Smārts nonāca Memfisas "Grizzlies", bet Taiuss Džonss un Maiks Muskala no šīs komandas pārcēlās uz Vašingtonu. Vēl maiņā bija iesaistītas šī un nākamās vasaras drafta izvēles, kā arī Danilo Gallināri, kurš no Bostonas nonāca "Wizards". "Celtics" sastāvā K. Porziņģis spēlēs ar 8. numuru, jo ierastais 6. numurs Bostonā ir iemūžināts leģendārā Billa Rasela piemiņai. Drīz pēc maiņas darījuma spēlētājs un komanda vienojās par divu gadu garantētu līgumu laikam no 2024. līdz 2026. gadam, kurš paredz, ka K. Porziņģis saņems 60 miljonus dolāru.
Latvijas izlase
Pārstāvējis Latvijas U-14, U-16, U-18 jaunatnes izlasi. 2013. gadā U-18 izlases sastāvā izcīnīja 4. vietu U-18 čempionātā, kas notika Rīgā. Pats K. Porziņģis tika iekļauts šī turnīra simboliskajā izlasē un kļuva par labāko metienu bloķētāju.
2017. gada 11. augustā arēnā "Rīga" draudzības spēlē pret Poliju K. Porziņģis debitēja Latvijas pieaugušo izlasē, uzvarētā spēlē (77:65) gūdams 24 punktus, kas ir punktu rekords, kādu sasniedzis kāds no spēlētājiem savā pirmajā spēlē Latvijas izlasē.
2017. gada Eiropas čempionātā Latvijas basketbola izlase ar K. Porziņģi sastāvā ieguva piekto vietu, kas ir augstākais rezultāts kopš Latvijas neatkarības atjaunošanas. K. Porziņģis bija komandas līderis un rezultatīvākais spēlētājs.
2022. gada augustā K. Porziņģis piedalījās 2023. gada Pasaules kausa kvalifikācijas turnīra spēlēs, uzņemoties Latvijas izlases līdera lomu, kas veicināja izlases kvalificēšanos Pasaules kausa finālturnīram pirmo reizi Latvijas basketbola vēsturē.
Bašārs al Asads
Bašārs al Asads (, Baššār Ḥāfiẓ al-ʾAsad; dzimis ) ir Sīrijas prezidents. Par prezidentu kļuva 2000. gadā pēc tēva Hāfiza al Asada nāves, kurš Sīriju pārvaldīja 29 gadus.
Izglītību ieguvis Damaskas Universitātē, savu karjeru vēlējās turpināt medicīnas nozarē, tomēr pēc brāļa nāves autokatastrofā 1994. gadā viņu sāka gatavot par tēva pēcnācēju Sīrijas prezidenta amatā. Prezidenta amatā stājies 2000. gadā, divas reizes ticis pārvēlēts. 2011. gadā sākās Sīrijas pilsoņu karš, kas ir vērsts pret Asada režīmu.
Leonīds Kuravļovs
Leonīds Kuravļovs (ru; dzimis, miris ) bija padomju un krievu kino aktieris. 1977. gadā Kuravļovam piešķirts KPFSR Tautas skatuves mākslinieka nosaukums.
Biogrāfija
Leonīds Kuravļovs dzimis 1936. gada 8. oktobrī Maskavā. Viņa tēvs strādāja par mehāniķi lidmašīnu rūpnīcā, māte bija friziere. Leonīds agri zaudēja tēvu, un 1941. gadā viņa māti nepatiesas apsūdzības dēļ izsūtīja uz Ziemeļiem, kur viņi dzīvoja vairākus gadus, līdz atgriezās Maskavā.
1960. gadā Kuravļovs absolvēja Vissavienības Valsts kinematogrāfijas institūta (VGIK) aktiermākslas nodaļu (Borisa Bibikova darbnīca) un tika uzņemts Kinoaktieru teātrī-studijā, kur strādāja līdz 1992. gadam. Kino Leonīds Kuravļovs debitēja 1960. gadā, būdams vēl students. Pirmos lielos panākumus aktieris guva pēc Paškas Kolokolņikova lomas Vasilija Šukšina filmā "Dzīvo tāds puisis" (Живет такой парень, 1964). Filmējās arī nākamajā Šukšina filmā Ваш сын и брат (1965). Kļuva plaši pazīstams ar savām komiskajām lomām Leonīda Gaidaja filmās 1970. un 1980. gados, tai skaitā "Ivans Vasiļjevičs maina profesiju" (1973). Piedalījies arī citu režisoru komēdijās — Mihaila Šveicera filmā "Zelta teļš" (1968), Georgija Danelijas filmā "Afoņa" (1975). Attēlojis arī cita rakstura lomas, piemēram, Kurta Eismaņa lomu slavenajā padomju TV miniseriālā "Septiņpadsmit pavasara mirkļi" (1973).
Savas radošās karjeras laikā Leonīds Kuravļovs spēlējis lomas vairāk nekā 200 filmās. Starp viņa pēdējām filmām ir piedzīvojumu filma "Turcijas gambīts" (Турецкий гамбит, 2005), melodrāma Наследники (2008), pasaku filma Книга мастеров (2009) un komēdija Весь этот джем (2015).
Savu nākamo sievu Ņinu satika 16 gadu vecumā slidotavā, kad viņai bija 13 gadi. Viņi mācījās vienā skolā. Apprecējās 1960. gadā, pēc tam, kad Kuravļovs absolvēja VGIK. Viņi nodzīvoja kopā 54 gadus, līdz viņas nāvei 2012. gadā. Miris 2022. gada 30. janvārī, 85 gadu vecumā.
King of Clubs (spēle)
King of Clubs ir Oxygen Games PlayStation 2, Nintendo DS, PlayStation Portable un Wii konsolēm, kā arī PC izstrādāta un Oxygen Games izdota sporta spēle. Spēlē ir 96 dažādas golfa bedrītes, piecās dažādās apkārtnēs. PC un PlayStation 2 versijas iznāca 2007. gadā, bet pārējās — 2008. gadā.
Adidas Telstar 18
Futbolbumbu izstrādājusi kompānija Adidas, tāpat kā visas citas FIFA un UEFA čempionātu bumbas. Bumbu ražo Adidas partneruzņēmums Forward Sports Pakistānā.
Bumba sastāv no sešām vienādām sarežģītas formas detaļām, kas savienotas, termiski salīmējot ; ģeometriski tā uzskatāma par izkropļotu kubu. Bumbas kamera izgatavota no dabiskā kaučuka, bet odere no poliuretāna un poliestera. Uz "kuba" 12 šķautnēm uzzīmēts pikseļains raksts pelēkos toņos.
Vienā no bumbas detaļām iebūvēta Near field communication mikroshēma, kas gan nav paredzēta elektroniskajām vārtu guvumu uzskaites sistēmām, bet tikai reklāmas nolūkiem. Nolasot mikroshēmu ar viedtālruni, var uzzināt papildu informāciju par bumbu.
Pirmo reizi Adidas Telstar 18 bumbu skatītājiem prezentēja argentīniešu futbolists Lionels Mesi 2017. gada 9. novembrī Maskavā. Pēc tam bumbu 2017. gadā izmantoja pasaules klubu čempionātā Apvienotajos Arābu Emirātos.
Bumbas turnīra variants tiek pārdots par 150 eiro (replikas un suvenīrbumbas ir lētākas).
Urga
Urga var būt:
Denali
Denali (no 1917. līdz 2015. gadam zināms kā Makinlija kalns (en)), ir augstākais kalns Ziemeļamerikā. Denali virsotne atrodas 6194 metrus virs jūras līmeņa. Izvietojies ASV Aļaskas štatā, Aļaskas grēdas vidusdaļā, Denali nacionālajā parkā.
1917. gadā kalns tika nosaukts ASV prezidenta Viljama Makinlija vārdā. 2015. gada 30. augustā Baltā nama administrācija paziņoja, ka kalns tiek oficiāli pārdēvēts par Denali.
Pirmā fiksētā uzkāpšana kalna virsotnē notika 1913. gadā, to spēja paveikt ekspedīcijas grupa brita Hadsona Staka vadībā.
Georgs Forsters
Georgs Forsters (de; dzimis, miris ) bija vācu dabaszinātnieks, etnogrāfs, rakstnieks, žurnālists un revolucionārs. Jaunībā kopā ar tēvu piedalījies vairākās zinātniskās ekspedīcijās, tajā skaitā Džeimsa Kuka otrajā ceļojumā apkārt pasaulei, pēc kura sarakstījis grāmatu «Ceļojums apkārt pasaulei» un tiek uzskatīts par vienu no zinātniskās ceļojumu literatūras pamatlicējiem.
Biogrāfija
1772. gadā Johans Forsters kļuva par Karaliskās biedrības locekli un tika uzaicināts Džeimsa Kuka otrajā pasaules apkuģošanas ekspedīcijā, kurā līdzi paņēma arī dēlu Georgu, kam tika piešķirts rasētāja amats. Johana Forstera uzdevums bija sastādīt un publicēt ceļojuma zinātnisko atskaiti.
Ceļojuma triju gadu laikā tika apmeklētas Jaunzēlande, Tonga, Jaunkaledonija, Taiti, Marķīza salas un Lieldienu sala. Ekspedīcija sasniedza līdz tam vistālāk dienvidos esošo ģeogrāfisko platumu, gandrīz sasniedzot Antarktīdu.
Tēva uzraudzībā Georgs Forsters apguva dienvidjūru zooloģiju un botāniku, galvenokārt zīmējot dzīvniekus un augus tēva zinātniskajai atskaitei. Georga paša interese aptvēra salīdzinošo ģeogrāfiju un etnogrāfiju; viņš ātri apguva Polinēzijas salu valodas. Georga Forstera dienvidjūru salu iedzīvotāju apraksti tiek augstu vērtēti līdz pat mūsdienām, jo tie lielākoties ir brīvi no rietumnieciskajiem un kristīgajiem aizspriedumiem.
Pēc ekspedīcijas atgriešanās Anglijā Georgs Forsters 1777. gadā publicēja grāmatu «Ceļojums apkārt pasaulei ar Viņas Majestātes brigu Resolution kapteiņa Džeimsa Kuka vadībā» (A Voyage round the World in His Britannic Majesty's Sloop Resolution, Commanded by Capt. James Cook, during the Years, 1772, 3, 4, and 5). Grāmata iznāca sešus mēnešus pirms oficiālās ekspedīcijas atskaites, kuras iznākšanu aizkavēja strīdi un intrigas Karaliskajā biedrībā starp Johanu Forsteru un biedrības ierēdņiem. Georga Forstera grāmata guva labus panākumus, bet tās autortulkojums vācu valodā kļuva par vienu no tā laika nozīmīgākajām vācu literatūrā un atnesa jaunajam autoram negaidītu slavu. Grāmata iedvesmojusi daudzus tā un vēlāko laiku topošos etnogrāfus, tai skaitā Aleksandru fon Humboltu.
1777. gadā Georgs Forsters tika uzņemts Karaliskajā biedrībā, kā arī Berlīnes un Madrides akadēmiskajās biedrībās. 1778. gadā viņš devās uz Vāciju un sāka strādāt par pasniedzēju Kaseles universitātē. Kaselē Forsters sāka sarakstīties ar Apgaismības laikmeta ietekmīgajām personām Lesingu, Herderu, Vīlandu un Gēti. 1784. gadā Forsters pārcēlās uz Viļņu, kur strādāja par dabas vēstures pasniedzēju Viļņas Universitātē.
1788. gadā Forsters pārcēlās atpakaļ uz Vāciju un strādāja par bibliotekāru Maincas universitātē. Kad 1792. gada oktobrī Franču revolucionārā armija ieņēma Maincu, Forsters kopā ar domubiedriem nodibināja Jakobīņu klubu «Brīvības un vienlīdzības draugi». No 1793. gada sākuma viņš aktīvi iesaistījās Maincas Republikas veidošanā un kļuva par tās pagaidu administrācijas viceprezidentu un parlamenta vēlēšanu kandidātu. Pēc republikas sakāves tā paša gada jūlijā (Forsters tajā laikā delegācijas sastāvā atradās Parīzē) imperators Francis II pasludināja Forsteru ārpus likuma un izsolīja 100 dukātu prēmiju par viņa galvu. Forsters nevarēja atgriezties Maincā pie ģimenes un bija spiests palikt Parīzē un mira tur 1794. gada janvārī no insulta pēc pārciestas reimatiskas saslimšanas.
Pēc Forstera nāves lielākā daļa viņa darbu tika aizmirsti un ilgu laiku (sevišķi Vilhelma II un Trešā reiha laikā) tika obstrahēti. Atzīšana sākās pēckara VDR un no 1970. gadiem arī Rietumvācijā. Viņš viennozīmīgi tiek atzīts par vienu no pirmajiem un nozīmīgāko vācu etnologu un viņa darbi par nozīmīgiem vācu etnoloģijas kā zinātnes tapšanā.
Salome Melia
Salome Melia (ka; dzimusi Batumi) ir Gruzijas starptautiskā lielmeistare šahā (2005).
Biogrāfija
Vairākārt pārstāvējusi Gruziju Eiropas un Pasaules junioru šaha čempionātos. 2001. gadā uzvarējusi Pasaules junioru šaha čempionātā U14 vecuma grupā, bet 2004. un 2005. gadā uzvarējusi Eiropas jauniešu šaha čempionātos U18 vecuma grupā. Pasaules junioru šaha čempionātos izcīnījusi arī trīs bronzas medaļas: 2003. gadā U16 vecuma grupā, bet 2007. un 2008. gadā U20 vecuma grupā.
2006. gadā Atēnās uzvarējusi starptautiskajā šaha turnīrā Acropolis. 2008. gadā Gruzijas sieviešu šaha čempionāta papildu mačā par 1. vietu zaudējusi Nanai Dzagnidzei, bet 2010. gadā uzvarējusi Gruzijas sieviešu šaha čempionātā. 2013. gadā Belgradā izcīnījusi sudraba medaļu Eiropas individuālajā sieviešu šaha čempionātā, bet 2014. gadā Plovdivā šajā turnīrā izcīnījusi bronzas medaļu. 2014. gadā Bilbao uzvarējusi Eiropas šaha klubu kausa izcīņā sievietēm Batumi komandas Nona sastāvā. 2019. gadā izcīnījusi bronzas medaļu Gruzijas sieviešu šaha čempionātā. 2020. gada augustā ierindojusies 6. vietā Gruzijas sieviešu šaha čempionātā. 2021. gada novembrī Rīgā ierindojusies 32. vietā 2021. gada "FIDE Chess.com Grand Swiss" turnīrā sievietēm. 2022. gadā izcīnījusi sudraba medaļu Gruzijas sieviešu šaha čempionātā.
2015. gadā Sočos Pasaules šaha čempionātā sievietēm pēc izslēgšanas sistēmas iekļuvusi 2. kārtā, kurā zaudējusi Džao Sjue. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Jekaterinu Ataliku, bet 2. kārtā zaudējusi Antoanetai Stefanovai.
Par panākumiem turnīros FIDE 2004. gadā Melia piešķīra starptautiskās meistares (WIM), bet 2005. gadā - starptautiskās lielmeistares (WGM) nosaukumu. 2008. gadā saņēmusi starptautiskā meistara vīriešiem (IM) nosaukumu.
Francis Pahls
Francis Pahls (de, dzimis ) ir Vācijas šaha problēmists, lielmeistars šaha kompozīcijā.
Šaha kompozīcija
Sastādījis dažādu šaha kompozīcijas žanru uzdevumus, galvenokārt divvilčus un palīgmata uzdevumus. Kopš 1975. gada publicējis vairāk par 900 uzdevumus. Konkursos ieguvis ap 200 godalgas.
No 1988. gada viņš ir starptautiskais tiesnesis divvilčos un palīgmatos, bet 2005. gadā ieguva lielmeistara titulu šaha kompozīcijā. 2. pasaules čempionātā (WCCI 2001—2003) izcīnījis bronzas medaļu palīgmatu grupā.
Šaha uzdevuma piemērs
Atrisinājums
Cauņi
Cauņi ir ciems Ūdrīšu pagastā, Krāslavas novadā. Atrodas 264 km attālumā no Rīgas.
Fieri
Fieri (sq) ir pilsēta Albānijā. pilsētā dzīvoja 85 845 iedzīvotāji. Atrodas 16 km no Adrijas jūras un 100 km no Tirānas.
Fiskālais konservatīvisms
Fiskālais konservatīvisms, saukts arī par ekonomisko konservatīvismu, ir politiski ekonomiska ideoloģija, kas galvenokārt tiek balstīta uz diviem fundamentāliem principiem — nodokļu samazināšanu un sabalansēta budžeta ievērošanu. Līdz ar  to no finansiālā viedokļa fiskālā konservatīvisma piekritēji lielākoties iestājas par   stingrāku valsts fiskālo politiku izdevumu kontrolēšanas jomā, lai tādējādi neveidotos budžeta deficīts, vai arī sliktākajā gadijumā, ja tāds tomēr ir nenovēršams, budžeta deficīts būtu pavisam neliels.
Valda Baroniņa
Valda Baroniņa, dzimusi Tabaka (1955) ir latviešu bioloģe, botāniķe, specializējusies augu taksonomijā, ģeogrāfijā, biotopu kartēšanā un īpaši aizsargājamo dabas teritoriju dabas aizsardzības plānu izstrādāšanā.
Fiskālais konservatīvisms
No politiskā viedokļa fiskālie konservatīvisti atbalsta pēc iespējas mazāku valsts birokrātisko aparātu, lai tādējādi ietaupītu izmaksas sabiedriskajā sektorā. Savukārt no ekonomiskā viedokļa fiskālie konservatīvisti galvenokārt iestājas par brīvo tirgus ekonomiku.
Valda Baroniņa
Dzīvesgājums
Dzimusi 1955. gada 4. martā Rīgā Kārļa Tabaka un botāniķes Laimas Tabakas ģimenē. Mācījusies Rīgas 49. vidusskolā. 1978. gadā absolvēja Latvijas Universitātes Bioloģijas fakultāti botānikas specialitātē. Darba gaitas uzsākusi kā skolotāja Rīgas 9. maiņu vidusskolā.
1982. gadā sākusi strādāt LPSR Zinātņu Akadēmijas Bioloģijas institūta Botānikas laboratorijā kā vecākā laborante, 1987. gadā ievēlēta par jaunāko zinātnisko līdzstrādnieci. No 1993. līdz 2001. — asistente. Botānikas laboratorijā Dr. biol. Laimas Tabakas vadībā Valda Baroniņa iesaistījās pētījumos par Latvijas floru, augu sistemātiku un ģeogrāfiju, strādāja pie taksonomiski sarežģītās grīšļu dzimtas (Cyperaceae) taksonomijas, izplatības un aizsardzības jautājumiem. Piedalījusies populārzinātniskās Latvijas PSR Sarkanās grāmatas un Latvijas Sarkanās grāmatas (2003) sarakstīšanā.
Papildinājusi zināšanas Sanktpēterburgā V. L. Komarova Botānikas institūtā, Tartu Universitātes un Maskavas Valsts univeritātes herbārijos un bibliotēkās.